Komisijos sprendimas
1996 m. gruodžio 18 d.
iš dalies keičiantis Sprendimus 93/196/EEB ir 93/197/EEB dėl arklinių šeimos gyvūnų importo iš Islandijos
(tekstas svarbus EEE)
(97/36/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/426/EEB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą [1], su paskutiniais pakeitimais, padarytais Austrijos, Suomijos ir Švedijos stojimo aktu, ypač į jos 15 straipsnio a punktą ir 16 straipsnį,
kadangi Islandijos veterinarijos tarnybos Komisijai garantavo, kad jos teritorijoje likviduota infekcinė arklių anemija;
kadangi dėl to importuojamiems iš Islandijos arklinių šeimos gyvūnams derėtų nebetaikyti serologinio šios ligos tyrimo ("Coggins tyrimas"); kadangi veterinarijos tarnybos vis dėlto turėtų patvirtinti, kad Islandija yra oficialiai pripažinta neapimta minėtos ligos;
kadangi dėl to reikėtų iš dalies pakeisti 1993 m. vasario 5 d. Komisijos sprendimą 93/196/EEEB dėl gyvūnų sveikatos reikalavimų ir veterinarinio sertifikavimo importuojant skerstinus arklinius [2] su paskutiniais pakeitimais, padarytais Sprendimu 96/279/EEB [3], ir 1993 m. vasario 5 d. Sprendimą 93/197/EEB dėl gyvūnų sveikatos reikalavimų ir veterinarinio sertifikavimo importuojant registruotus arklinius bei veislinius ir produkcinius arklinius [4] su paskutiniais pakeitimais, padarytais Sprendimu 96/279/EB;
kadangi šiame sprendime nustatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
1. Sprendimas 93/196/EEB iš dalies keičiamas taip:
a) I priedo III skyriaus j punkto pirma įtrauka pakeičiama taip:
"- i) arklių infekcinės anemijos Coggins tyrimas (3) arba
ii) jeigu arklinių šeimos gyvūnai gyveno Islandijoje nuo gimimo, patvirtinama, jog Islandija yra oficialiai pripažinta neapimta arklių infekcinės anemijos (3)";
b) II priedo III skyriaus j punkto pirma įtrauka pakeičiama taip:
"- i) arklių infekcinės anemijos Coggins tyrimas (4) arba
ii) jeigu arklinių šeimos gyvūnai gyveno Islandijoje nuo gimimo, patvirtinama, jog Islandija yra oficialiai pripažinta neapimta arklių infekcinės anemijos (4)."
2. Sprendimo 93/197/EEB II priedo (A veterinarijos sertifikatas) III skyriaus j punkto pirma įtrauka pakeičiama taip:
"- i) arklių infekcinės anemijos Coggins tyrimas (2) arba
ii) jeigu arklinių šeimos gyvūnai gyveno Islandijoje nuo gimimo, patvirtinama, jog Islandija yra oficialiai pripažinta neapimta arklių infekcinės anemijos (2)."
2 straipsnis
Šis sprendimas skirtas valstybėms narėms.
Priimta Briuselyje, 1996 m. gruodžio 18 d.